**ИНФОРМАЦИЯ ВЪВ ВРЪЗКА С ПРОГРЕСА ПО ПРОЕКТА**

Община Иваново, в партньорство с Пятра Олт – Румъния, са бенефициенти по проекта „EnviroConnect – Синергия на усилията за екологична устойчивост в Иваново и Пятра Олт“ с код RoBg00146, по програма Interreg VI-A Румъния – България 2021-2027, Приоритет 2 „Зелен регион“, специфична цел 2.7 „Опазване на природата, биоразнообразието и зелената инфраструктура, включително в градските райони, и намаляване на всички форми на замърсяване“. Водещ партньор по проекта е Община Иваново.

Във връзка с приетия работен план и изпълнението на дейностите по проекта към 28.04.2025 г. беше подаден първият отчет до Съвместния секретариат на програмата, с който беше докладван напредъкът по изпълнението на проекта.

1. Докладвана беше дейността, свързана с процедурите по кандидатстване;
2. Със заповед на кмета на общината беше сформиран екип за работа по проекта;
3. Изготвен беше предварителен проект за подобряване на зелената инфраструктура в четири зони на територията на общината, както следва:

* Южен парк – Щръклево;
* Екопарк – Щръклево;
* Мемориален парк – Щръклево;
* Парк – Пиргово.

1. Съгласно Закона за обществените поръчки беше възложен технически инвестиционен проект за четирите парка, както и авторски надзор по време на строително-монтажните дейности.
2. Подготвя се в началото на май 2025 г. да се проведе откриваща конференция между партньорите, която ще се състои на територията на община Иваново.